AF ผนึก FPI เซ็น MOU หวังปล่อยสินเชื่อแฟคตอริ่งให้ Supplier
AF ผนึก FPI เซ็น MOU หวังปล่อยสินเชื่อแฟคตอริ่งให้ Supplier หนุนความแข็งแกร่งทางการเงิน
7 ก.ค. 2559

ผู้สื่อข่าวรายงานว่า บริษัท ไอร่า แฟคตอริ่ง จำกัด (มหาชน) หรือ AF ลงนาม MOU ร่วมกับ บริษัท ฟอร์จูน พาร์ท อินดัสตรี้ จำกัด (มหาชน) หรือ FPI ในการปล่อยสินเชื่อแฟคตอริ่งเงินหมุนเวียนพร้อมใช้เพิ่มสภาพคล่องทางการเงินให้กลุ่ม Supplier ของ FPI โดยตั้งเป้ายอดปล่อยสินเชื่อให้บริการที่ระดับ 200 ล้านบาท ซึ่ง AF ยังคาดว่าภายในสิ้นปีมีโอกาสจะทำ MOU กับพันธมิตรในรูปแบบดังกล่าวเพิ่มอีก 3-4 ราย
โดย นายสามชัย เบญจปฐมรงค์ ประธานเจ้าหน้าที่บริหาร AF เปิดเผยว่า บริษัทเซ็นสัญญาลงนามความร่วมมือทางธุรกิจกับ FPI เพื่อให้บริการปล่อยสินเชื่อแฟคตอริ่งให้กับกลุ่ม Supplier ของ FPI ให้มีความแข็งแกร่งในเรื่องฐานะทางการเงิน ในการเสริมสภาพคล่องทางการเงินได้เพิ่มมากขึ้น